

„Munkám legnagyobb jutalma az lesz, ha a kisdiák néhányszor felkiált tanulás közben: még annál is sokkal szebb a fizika, mint gondoltam!” Öveges József

Tisztelt Fizikaszakos Kolléga!

Az Eötvös Loránd Fizikai Társulat a 2023-2024-es tanévben is megrendezi hagyományos versenyét.

A XXXIV. Öveges József Kárpát-medencei Fizikaverseny egyes fordulóinak ütemezése:

1. forduló (iskolai): 2024. február 6. 14-16 óra

2. forduló (megyei/fővárosi): 2024. március 12. 14-16 óra

3. forduló (országos döntő, Győr): 2024. május 10-12.

**Amennyiben a járványügyi helyzet nem teszi lehetővé a 2-3. forduló hagyományos megrendezését, akkor online módon szervezzük azt meg. A részletekről majd külön tájékoztatót adunk ki az érintetteknek.**

A fizikatörténet témája Szilárd Leó, munkássága (2024-ben lesz halálának 60. évfordulója), a döntőben kiegészül még Öveges József élete és munkássága ismeretével.

A részletes kiírás hamarosan olvasható a honlapjainkon:

[http://ovegesfizikaverseny.samfules.hu](http://ovegesfizikaverseny.samfules.hu/); [www.kfki.hu/elftaisk](http://www.kfki.hu/elftaisk), www.elft.hu

A nevezés online rendszeren keresztül zajlik.

Néhány fontos dolog, melyekre felhívjuk a figyelmüket:

Nevezési határidő 2023. november 7. (kedd), pótnevezés határideje november 10.

A részvételi díj az elnyert támogatás (pályázat) függvényében, valamint az 1-2. fordulót rendezők döntése alapján később (október 20-ig) kerül megállapításra.

Kérjük, kísérjék figyelemmel a fenti honlapokat, hogy a határidőt tudják tartani!

A verseny levelezési címe: [ovegesfizikaverseny@gmail.com](mailto:ovegesfizikaverseny@gmail.com)

Pénz- és számlaügyekben az [elft@elft.hu](mailto:elft@elft.hu) e-mailcímre várjuk a leveleket.

A járványügyi helyzet miatt először 2020-ban rendeztük meg online a megyei, majd az országos döntőt és tartottunk virtuális díjkiosztót, mely megtekinthető:

<https://www.youtube.com/watch?v=38ubxK1u2s0>

Érdemes a leendő versenyzőknek megmutatni ezt a filmet.

Eredményes tanévet, sikeres versenyfelkészülést kíván az ELFT Általános Iskolai Oktatási Szakcsoportja, mint rendező nevében

Lévainé Kovács Róza

a szervezőbizottság elnöke